**ZAPISNIK**

s 8. sjednice Upravnog vijeća Dvora Trakošćan održane 31.01.2022. u Upravi Dvora Trakošćan s početkom u 10,15 sati.

Prisutni: dr.sc. Vesna Pascuttini Juraga, predsjednica

Ivan Mravlinčić, zamjenik predsjednice

Nedjeljka Vodolšak, član

Andreja Srednoselec, član

Adam Pintarić, ravnatelj

Tanja Ferčec, voditeljica računovodstva

Sjednicu je otvorila predsjednica Upravnog vijeća dr.sc. Vesna Pascuttini Juraga i predložila sljedeći **DNEVNI RED:**

|  |  |
| --- | --- |
| 1. | Usvajanje Zapisnika sa 7. sjednice Upravnog vijeća od 29.12.2021. godine |
| 2. | Donošenje Odluke o usvajanju Izvješća o prihodima i rashodima Dvora Trakošćan za 2021. godinu |
| 3. | Donošenje Odluke o raspodjeli rezultata poslovanja za 2021. godinu |
| 4. | Donošenje Odluke o usvajanju Izvještaja o izvršenju Financijskog plana Dvora Trakošćan za 2021. godinu |
| 5. | Donošenje Odluke o usvajanju Izvješća o radu Dvora Trakošćan za 2021. godinu |
| 6. | Donošenje Odluke o usvajanju Izvješća o radu Upravnog vijeća Dvora Trakošćan za 2021. godinu |
| 7. | Razmatranje problematike davanja u zakup poslovnih prostora:   * suvenirnica * servisna građevina uz jezero sa pripadajućim terasama * montažna građevina-kiosk * javne površine za štandove na Trgu tradicijskih obrta * caffe-slastičarnica u dvorcu sa pripadajućom terasom * instaliranje antenskog sustava mobilne mreže A1 na tornju dvorca |
| 8. | Razmatranje problematike otkupa stana- kuće od strane Stjepana Županić |
| 9. | Ostala pitanja |

Dnevni red je jednoglasno usvojen.

Predsjednica Upravnog vijeća dr.sc. Vesna Pascuttini Juraga napominje da se buduće sjednice Upravnog vijeća pokušaju organizirati u terminima kada mogu biti prisutni svi članovi Upravnog vijeća.

**Ad 1.) Usvajanje Zapisnika sa 7. sjednice Upravnog vijeća od 29.12.2021. godine**

Predsjednica je zamolila članove Upravnog vijeća da na temelju uvida u zapisnik s prošle sjednice glasuju o prihvaćanju navedenog zapisnika.

**Zaključak: Upravno vijeće jednoglasno usvaja Zapisnik sa 7. sjednice Upravnog vijeća**

**od 29.12.2021. godine.**

**Ad 2.) Donošenje Odluke o usvajanju Izvješća o prihodima i rashodima Dvora**

**Trakošćan za 2021. godinu**

Voditeljica računovodstva Tanja Ferčec je članovima Upravnog vijeća detaljno izložila Izvješće o prihodima i rashodima Dvora Trakošćan za 2021. godinu sa sljedećim financijskim pokazateljima:

|  |  |
| --- | --- |
| **Ukupni prihodi 2021.** | 5.939.551 |
| **Višak prihoda 2020.** | 1.161.977 |
| **Sveukupni prihodi** | 7.101.528 |
| **Rashodi 2021.** | 4.787.466 |
| **Višak prihoda** | 2.314.062 |

Sveukupni prihodi u 2021. godini povećani su za 40,53 % u odnosu na 2020. godinu, a kod rashoda nema velikih odstupanja. Višak prihoda u iznosu od 2.314.062 kn nastao je jer radovi iz prošle godine nisu do kraja realizirani te zbog planiranog dovršetka cjelokupnog projekta Prilagodbe prostora Dvora Trakošćan za pristup i kretanje osobama s teškoćama u kretanju u 2023. godini.

**Zaključak: Upravno vijeće na prijedlog ravnatelja jednoglasno donosi Odluku o**

**usvajanju Izvješća o prihodima i rashodima Dvora Trakošćan za 2021.**

**godinu.**

**Ad 3.) Donošenje Odluke o raspodjeli rezultata poslovanja za 2021. godinu**

Voditeljica računovodstva Tanja Ferčec je konstatirala da je po završnom računu za 2021. godinu u stavci višak prihoda ostalo 2.314.062 kuna. Navedena sredstva planiraju se iskoristiti za: dovršetak obveza po ugovorima iz 2021. godine, rekonstrukciju sustava za dojavu požara, pripravništvo i dovršetak cjelokupnog projekta Prilagodbe prostora Dvora Trakošćan za pristup i kretanje osobama s teškoćama u kretanju u 2023. godini (Odnos iz 2022. godine).

Ravnatelj je članove Upravnog vijeća upoznao s detaljima dovršetka obveza po ugovorima iz 2021. godine:

|  |  |  |  |  |  |  |
| --- | --- | --- | --- | --- | --- | --- |
| **NAZIV PROGRAMA** | | **UGOVORENO**  **U 2021.** | **REALIZIRANO U 2021.** | **DOVRŠETAK U 2022.** | **SREDSTVA DVORA TRAKOŠĆAN U 2022.** | **EU SREDSTVA U 2022.** |
|  | | | | | | |
| 1. | Uređenje dijela staze za invalide (II. etapa) | 2.233.887,95 | 950.275,31 | 1.283.612,64 | 539.612,64 | 744.000,00 |
| 2. | Dokumentacija za izgradnju pješačkog mosta za prijelaz preko Trakošćanskog jezera (III. etapa) | 186.580,00 | 123.142,80 | 63.437,20 | 63.437,20 | 0,00 |
| 3. | Dokumentacija za izgradnju uspinjače-kosog lifta do dvorca (V. etapa) te ugradnju dizala i podiznih platformi u dvorcu (VI. etapa) | 564.650,00 | 426.556,25 | 138.093,75 | 138.093,75 | 0,00 |
| 4. | Dokumentacija za uređenje južnog dijela staze (IV. etapa) | 84.728,19 | 19.016,43 | 65.711,76 | 65.711,76 | 0,00 |

Predsjednica Upravnog vijeća dr.sc. Vesna Pascuttini Juraga napomenula je da je za rekonstrukciju sustava za dojavu požara potrebno ishoditi prethodne uvjete Konzervatorskog odjela. Također, napomenula je da je za projekt dokumentacije za izgradnju uspinjače- kosog lifta do dvorca (V. etapa) te ugradnju dizala i podiznih platformi u dvorcu (VI. etapa) potrebno osnovati stručno povjerenstvo te će se u daljnju realizaciju krenuti tek po zauzimanju konačnog stava Ministarstva kulture i medija.

Nakon kraće rasprave Upravno vijeće donosi Odluku o raspodjeli rezultata poslovanja za 2021. godinu sa sljedećim sadržajem:

„Članak 1.

Ovom odlukom o raspodjeli rezultata poslovanja ostvarenog u poslovanju Dvora Trakošćan za 2021. godinu utvrđuje se raspodjela rezultata poslovanja.

Članak 2.

1. Stanje u Bilanci na dan 31.12.2021. godine na osnovnim računima podskupine 922 iskazano je kako slijedi:

* Višak prihoda poslovanja na računu 92211 u iznosu od 2.456.830 kn
* Manjak prihoda od nefinancijske imovine na računu 92222 u iznosu od 142.768 kn

2. Od ostvarenog viška prihoda poslovanja u iznosu od 2.456.830 kn pokriva se manjak prihoda od nefinancijske imovine u iznosu od 142.768 kn te se iskazuje višak prihoda poslovanja u iznosu od 2.314.062 kn

3. Utvrđeni višak prihoda i primitaka poslovanja iz 2021. godine u iznosu od 2.314.062 kn koristiti će se sukladno specifikaciji:

|  |  |
| --- | --- |
| OPIS AKTIVNOSTI | IZNOS |
| Dovršetak obveza po ugovorima iz 2021. godine | 806.855,35 |
| Rekonstrukcija sustava za dojavu požara | 116.045,00 |
| Pripravništvo | 212.959,00 |
| Dovršetak cjelokupnog projekta Prilagodbe prostora Dvora Trakošćan za pristup i kretanje osobama s teškoćama u kretanju u 2023. godini (Odnos iz 2022. godine) | 1.178.202,65 |
| UKUPNO: | 2.314.062,00 |

Članak 3.

Ova Odluka stupa na snagu prvi dan od donošenja.“

**Zaključak: Upravno vijeće na prijedlog ravnatelja jednoglasno donosi Odluku o**

**raspodjeli rezultata poslovanja za 2021. godinu.**

**Ad 4.) Donošenje Odluke o usvajanju Izvještaja o izvršenju Financijskog plana Dvora**

**Trakošćan za 2021. godinu**

Voditeljica računovodstva Tanja Ferčec je članovima Upravnog vijeća detaljno izložila Izvještaj o izvršenju Financijskog plana Dvora Trakošćan za 2021. godinu sa sljedećim financijskim pokazateljima:

|  |  |  |  |  |  |
| --- | --- | --- | --- | --- | --- |
| **2021.** | **IZVOR FIN.** | **IZVORNI PLAN** | **IZVRŠENJE**  **IZVORNI PLAN** | **NOVI PLAN** | **INDEKS IZVRŠENJA IZVORNI PLAN** |
| Iz proračuna | 11 | 3.321.229,00 | 3.293.572,00 | 3.322.290,00 | 99,17 |
| Vlastiti prihodi | 31 | 250.000,00 | 481.744,00 | 400.000,00 | 192,70 |
| Ostali prihodi za posebne namjene | 43 | 1.700.000,00 | 1.951.499,00 | 1.500.130,00 | 114,79 |
| Ostale pomoći i darovnice | 52 | 744.000,00 | 212.599,00 | 0,00 | 28,58 |
|  | | | | | |
| **UKUPNI PRIHODI** | | 6.015.229,00 | 5.939.551,00 | 5.222.420,00 | 98,74 |

|  |  |  |  |  |  |
| --- | --- | --- | --- | --- | --- |
| **2021.** | **IZVOR FIN.** | **IZVORNI PLAN** | **IZVRŠENJE**  **IZVORNI PLAN** | **NOVI PLAN** | **INDEKS IZVRŠENJA IZVORNI PLAN** |
| Iz proračuna | 11 | 3.321.229,00 | 3.315.699,00 | 3.322.290,00 | 99,83 |
| Vlastiti prihodi | 31 | 450.000,00 | 3.683,00 | 493.862,00 | 0,82 |
| Ostali prihodi za posebne namjene | 43 | 1.700.000,00 | 1.360.472,00 | 1.573.245,00 | 80,03 |
| Ostale pomoći i darovnice | 52 | 744.000,00 | 96.659,00 | 97.018,00 | 12,99 |
|  | | | | | |
| **UKUPNI RASHODI** | | 6.215.229,00 | 4.776.513,00 | 5.486.415,00 | 76.85 |

**Zaključak: Upravno vijeće na prijedlog ravnatelja jednoglasno donosi Odluku o**

**usvajanju Izvještaja o izvršenju Financijskog plana Dvora Trakošćan za**

**2021. godinu.**

**Ad 5.) Donošenje Odluke o usvajanju Izvješća o radu Dvora Trakošćan za 2021. godinu**

Ivan Mravlinčić je članovima Upravnog vijeća detaljno izložio Izvješće o radu Dvora Trakošćan za 2021. godinu po pojedinim stavkama (skupljanje građe, zaštita, dokumentacija, knjižnica, stalni postav, stručni rad, izložbena djelatnost, izdavačka djelatnost, edukativna djelatnost, odnosi s javnošću, marketinška djelatnost, ukupan broj posjetitelja, financije, ostale aktivnosti).

**Zaključak: Upravno vijeće na prijedlog ravnatelja jednoglasno donosi Odluku o**

**usvajanju Izvješća o radu Dvora Trakošćan za 2021. godinu.**

**Ad 6.) Donošenje Odluke o usvajanju Izvješća o radu Upravnog vijeća Dvora Trakošćan**

**za 2021. godinu**

Andreja Srednoselec je članovima Upravnog vijeća izložila Izvješće o radu Upravnog vijeća Dvora Trakošćan za 2021. godinu. U 2021. godini održano je 5 sjednica Upravnog vijeća. Izvješće sadrži popis prisutnih članova s pojedinih sjednica, kao i dnevni red svake pojedine sjednice.

**Zaključak: Upravno vijeće na prijedlog ravnatelja jednoglasno donosi Odluku o**

**usvajanju Izvješća o radu Upravnog vijeća Dvora Trakošćan za 2021. godinu.**

**Ad 7.) Razmatranje problematike davanja u zakup poslovnih prostora:**

* **suvenirnica**
* **servisna građevina uz jezero sa pripadajućim terasama**
* **montažna građevina-kiosk**
* **javne površine za štandove na Trgu tradicijskih obrta**
* **caffe-slastičarnica u dvorcu sa pripadajućom terasom**
* **instaliranje antenskog sustava mobilne mreže A1 na tornju dvorca**

Ravnatelj je članove Upravnog vijeća upoznao s problematikom davanja u zakup poslovnih prostora. Naime, Dvor Trakošćan u sklopu svoje djelatnosti daje u zakup poslovne prostore. Zbog isteka ili raskida postojećih ugovora o zakupu odnosno davanja u zakup novih poslovnih prostora potrebno je provesti javne natječaje i sklopiti ugovore za sljedeće poslovne prostore:

* suvenirnica
* servisna građevina uz jezero sa pripadajućim terasama
* montažna građevina-kiosk
* javne površine za štandove na Trgu tradicijskih obrta
* caffe-slastičarnica u dvorcu sa pripadajućom terasom
* instaliranje antenskog sustava mobilne mreže A1 na tornju dvorca

Sukladno Zakonu o ustanovama te Statutu Muzeja Dvor Trakošćan za objavu javnih natječaja za zakup poslovnog prostora smještenog u prizemlju jednokatne zgrade uprave Dvora Trakošćan u prizemlju dvorca (suvenirnice), servisne građevine uz jezero sa pripadajućim terasama, montažne građevine-kioska, javnih površina za štandove na Trgu tradicijskih obrta te caffe-slastičarnice u dvorcu sa pripadajućim terasama, kao i za sklapanje ugovora o zakupu prostora odnosno instaliranju antenskog sustava mobilne mreže A1 na tornju dvorca Trakošćan zatražiti će se suglasnost Ministarstva kulture i medija.

Početna cijena mjesečne zakupnine za poslovne prostore suvenirnice, servisne građevine uz jezero sa pripadajućim terasama i caffe-slastičarnice u dvorcu sa pripadajućom terasom određena je izračunom prosječne trenutne visine mjesečne zakupnine za prostore na području Dvora Trakošćan koji su dani u zakup, a to su:

1. Suvenirnica- 42,10 kn/m², bez PDV-a
2. Bistro- 30,00 kn/ m², bez PDV-a
3. Servisna građevina uz jezero- 30,00 kn/ m², bez PDV-a

Prosječno: 34,00 kn/m², bez PDV-a

Godišnja zakupnina za instaliranje antenskog sustava mobilne mreže A1 na tornju dvorca Trakošćan u iznosu od 7.000,00 eura, u protuvrijednosti hrvatskih kuna u srednjem tečaju HNB-a na dan ispostavljanja računa, uvećano za pripadajući iznos PDV-a određena je u visini godišnje zakupnine za prostore na području Dvora Trakošćan koji su dani u zakup u svrhu smještaja elektroničke komunikacijske infrastrukture, a to su:

1. Hrvatski Telekom d.d.- 7.000,00 eura, bez PDV-a
2. Telemach Hrvatska d.o.o.- 7.000,00 eura, bez PDV-a

Prosječno: 7.000,00 eura, bez PDV-a

Predsjednica Upravnog vijeća dr.sc. Vesna Pascuttini Juraga smatra da radno vrijeme caffe-slastičarnice u dvorcu treba biti vezano uz radno vrijeme muzeja, a sa time se slažu i ostali članovi Upravnog vijeća.

Predsjednica Upravnog vijeća dr.sc. Vesna Pascuttini Juraga smatra da je potrebno tražiti očitovanje Ljerke Šimunić po ovoj točki pošto ona nije prisutna na sjednici te da se ona također treba uključiti u donošenje konačne odluke sa svojim mišljenjem.

Nakon kraće rasprave Upravno vijeće, uz napomenu da se traži i očitovanje Ljerke Šimunić, donosi Odluku o davanju u zakup poslovnih prostora sa sljedećim sadržajem:

**„**Članak 1.

Ovom Odlukom utvrđuje se davanje u zakup poslovnih prostora:

|  |  |  |
| --- | --- | --- |
|  | **Poslovni prostor** | **Namjena** |
| 1. | Poslovni prostor smješten u prizemlju jednokatne zgrade uprave Dvora Trakošćan u podnožju dvorca (suvenirnica) | turistička i trgovačka djelatnosti: prodaja suvenira, umjetnina, antikviteta, razglednica, postera, turističkih vodiča i monografija te ostalih turističkih materijala u najmanje 50% prodajne površine, pružanje turističkih informacija i usluga te prodaju ostalih artikala u skladu s posebnim propisima |
| 2. | Servisna građevina uz jezero sa pripadajućim terasama | ugostiteljska namjena |
| 3. | Montažna građevina-kiosk | turistička i trgovačka djelatnost: prodaja suvenira, umjetnina, antikviteta, pružanje turističkih informacija i usluga, prodaja tradicijskih proizvoda i prodaju prehrambenih tradicijskih proizvoda iz djelatnosti vlastitog OPG-a i sl., a koji se po specifikacijama mogu smatrati tradicijskom ponudom |
| 4. | Javne površine za štandove na Trgu tradicijskih obrta | turistička i trgovačka djelatnost: prodaja suvenira, umjetnina, antikviteta, pružanje turističkih informacija i usluga, prodaja tradicijskih proizvoda i prodaju prehrambenih tradicijskih proizvoda iz ponude vlastitog OPG-a i sl., a koji se po specifikacijama mogu smatrati tradicijskom ponudom |
| 5. | Caffe-slastičarnica u dvorcu sa pripadajućom terasom | ugostiteljska namjena |
| 6. | Toranj Dvorca | instaliranje antenskog sustava mobilne mreže A1 |

Članak 2.

Prihvaća se prijedlog ravnatelja za davanje u zakup poslovnih prostora iz članka 1. ove Odluke sa sljedećim rokovima i početnim cijenama zakupa:

|  |  |  |  |
| --- | --- | --- | --- |
|  | **Poslovni prostor** | **Razdoblje** | **Cijena zakupa** |
| 1. | Poslovni prostor smješten u prizemlju jednokatne zgrade uprave Dvora Trakošćan u podnožju dvorca (suvenirnica) | 5 godina | početna cijena mjesečne zakupnine u iznosu od 34,00 kn/m², bez PDV-a |
| 2. | Servisna građevina uz jezero sa pripadajućim terasama | 5 godina | početna cijena mjesečne zakupnine u iznosu od 34,00 kn/m², bez PDV-a |
| 3. | Montažna građevina-kiosk | 2 godine | početna cijena mjesečne zakupnine u iznosu od 320,00 kuna, bez PDV-a |
| 4. | Javne površine za štandove na Trgu tradicijskih obrta | 1 godina | početna cijena dnevne zakupnine u iznosu od 20,00 kn, bez PDV-a |
| 5. | Caffe-slastičarnica u dvorcu sa pripadajućom terasom | 5 godina | početna cijena mjesečne zakupnine u iznosu od 34,00 kn/m², bez PDV-a |
| 6. | Instaliranje antenskog sustava mobilne mreže A1 na tornju dvorca Trakošćan | 5 godina | godišnja zakupnina od 7.000,00 eura, u protuvrijednosti hrvatskih kuna u srednjem tečaju HNB-a na dan ispostavljanja računa, uvećano za pripadajući iznos PDV-a |

Članak 3.

Tekstovi javnih natječaja i prijedlozi ugovora o zakupu poslovnih prostora odrediti će se posebnom odlukom.

Članak 4.

Prije objave javnih natječaja za zakup poslovnog prostora smještenog u prizemlju jednokatne zgrade uprave Dvora Trakošćan u podnožju dvorca (suvenirnice), servisne građevine uz jezero sa pripadajućim terasama, montažne građevine-kioska, javnih površina za štandove na Trgu tradicijskih obrta te caffe-slastičarnice u dvorcu sa pripadajućom terasom te prije sklapanje ugovora o zakupu prostora odnosno instaliranju antenskog sustava mobilne mreže A1 na tornju dvorca Trakošćan zatražiti će se suglasnost Ministarstva kulture i medija.

Članak 5.

Ova Odluka stupa na snagu prvi dan od donošenja.“

**Zaključak: Upravno vijeće na prijedlog ravnatelja jednoglasno donosi Odluku o davanju**

**u zakup poslovnih prostora, a s daljnjom procedurom će se krenuti nakon**

**očitovanja Ljerke Šimunić.**

**Ad 8.) Razmatranje problematike otkupa stana-kuće od strane Stjepana Županić**

Ravnatelj je članove Upravnog vijeća upoznao s problematikom otkupa stana-kuće od strane Stjepana Županić. Naime, Stjepan Županić je temeljem Ugovora o korištenju stana u Vrtlarskoj kući Trakošćan 9, za stanovanje koristio Vrtlarsku kuću koja se nalazi na području Dvora Trakošćan i u vlasništvu je Dvora Trakošćan.

Radi osiguranja zamjenskog stana Stjepanu Županiću, Dvor Trakošćan je po dobivenoj suglasnosti za nabavu stana od strane Ministarstva kulture, otkupio kuću u neposrednoj blizini u iznosu od 222.000,00 kn. Stjepan Županić tamo je preseljen s danom 22. travnja 2020. godine.

Stjepan Županić dopisom od 07. rujna 2020. godine traži dodjelu spomenutog stana u vlasništvo. Po zaprimljenom dopisu kojeg iščitavamo kao zahtjev za otkup stana-kuće izrađen je Elaborat za utvrđivanje vrijednosti za prodaju stana na kojem postoji stanarsko pravo. Nakon provedenog izračuna vrijednosti nekretnine, procijenjena vrijednost predmetnog stana uz obračunati osobni popust kupca stanara Stjepana Županića iznosi 99.793,32 kn.

Prema Uredbi o načinu utvrđivanja cijene stana maksimalan broj godina na koji stanar ima pravo za otplatu u ratama uz uvjet uplate od 3% je 20 godina. Izrađen je izračun za otplate u ratama u trajanju od 20 godina kojeg je stanar Stjepan Županić prihvatio.

|  |  |
| --- | --- |
| procijenjena vrijednost: | 99.793,32 kn |
| uplatiti po ugovoru 3%: | 2.993,80 kn |
| ostatak glavnice:  (članak 14. Uredbe) | 96.799,52 kn |
| nominalna kamatna stopa 1%:  (članak 14. Uredbe) |  |
| otplata 20 godina  (24 mjeseci) |  |
| ukupna kamata: | 10.042,60 kn |
| ukupan dug: | 106.842,12 kn |
| iznos anuiteta:  (tečaj eura odrediti će se prema srednjem tečaju HNB-a na dan sklapanja ugovora) | 445,18 kn  (59,22 EUR)  tečaj: 7,51726 |

Sukladno Statutu Muzeja Dvor Trakošćan, bez suglasnosti Osnivača nije moguće otuđiti nekretninu stoga za otkup stana-kuće treba ishoditi suglasnost Ministarstva kulture i medija.

Predsjednica Upravnog vijeća dr.sc. Vesna Pascuttini Juraga moli da joj se dostave dopisi Ministarstva prostornog uređenja, graditeljstva i državne imovine te Ministarstva kulture i medija kako bi problematiku mogla prokomentirati s nadređenima.

**Zaključak: Upravno vijeće se načelno slaže s predloženim rješenjem. Predsjednica**

**Upravnog vijeća će se po dobivenim dodatnim informacijama konzultirati sa**

**pravnom službom i načelnicom sektora.**

**Ad 9.) Ostala pitanja**

**Ad 9.1.) Odluka o trajanju i rasporedu godišnjeg odmora ravnatelja**

Na temelju odredbi Zakona o radu i Temeljnog kolektivnog ugovora za službenike i namještenike u javnim službama te Statuta Muzeja Dvor Trakošćan, Upravno vijeće Dvora Trakošćan donosi Odluku o trajanju i rasporedu godišnjeg odmora sa sljedećim sadržajem:

„1. Ravnatelj ADAM PINTARIĆima pravo na godišnji odmor za 2022. godinu u trajanju od 30 dana.

Zbog prirode obaveza i opsega poslova ravnatelj je u potpunosti samostalan u određivanju trajanja i rasporedu korištenja godišnjeg odmora za 2022. godinu.

2. Trajanje godišnjeg odmora utvrđuje se na slijedeći način

|  |  |
| --- | --- |
| * zakonski minimum | 20 dana |
| * dužina radnog staža | 6 dana |
| * složenost poslova | 4 dana |
| * radni uvjeti | 3 dana |
| * socijalni uvjeti | 0 dana |
| * rezultati rada | 0 dana |
| * ukupno | 33 dana |

Ukupno trajanje godišnjeg odmora ne može iznositi više od 30 radnih dana u godini.

**Zaključak: Upravno vijeće na prijedlog ravnatelja jednoglasno donosi Odluku o trajanju**

**i rasporedu godišnjeg odmora ravnatelja.**

Sjednica je završila s radom u 12.00 sati.

**Napomena:**

Dana 03. veljače 2022. zatraženo je očitovanje Ljerke Šimunić po točkama dnevnog reda 8. sjednice Upravnog vijeća Dvora Trakošćan. Ljerka Šimunić je dana 07. veljače 2022. dostavila svoju suglasnost sa zaključcima svih točaka dnevnog reda 8. sjednice Upravnog vijeća Dvora Trakošćan.

Broj: 14/2-1-1.5/2-2022/2

U Trakošćanu, 06.06.2022.

Zapisničar: Predsjednica Upravnog vijeća:

Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_